 Waxaan xusuustaa anoo Wasiirka Maaliyadda ah waqtigii Marxuum Cigaal, waxa ila soo xidhiidhay mac-had taariikhda baadha oo Faransiis ah sannadkii 2000, kuwaas oo aan ku martiqaaday inay Somaliland yimaaddaan, arrintaasu waxay keentay taariikhda laga helay Degmada Laas-geel ee caan baxday, waxa kale oo iyana xiiso badan yeelatay jaamacad ku taala Denmark oo baadhitaan ku sameysay dad Soomaali ah oo qaxooti ah oo dhinaca DNA-da laga helay inay yihiin meesha ay ka soo unkantay dadyawga caalamka deggan ee Ilbaxnimada iyo sida wax loo beerto qaarada Yurub iyo Bariga Dhexe ee Aasiya ku fidiyay, dadkaas oo wadaaga DNA-da E3B1, dadkaas oo laga helo Iraq, Syria, Turkey, Lebanon, Israel, Greek, Italy, Spain, Portugal, Waqooyiga Afrika sida Morocco iyo Algeria, Faraaciinadii hore ee Masar, dalalkaas inta badan boqolkiiba Labaatan ilaa Soddon 20 - 30 ayaa DNA-daa leh, Soomaalidana boqolkiiba siddeetan 80 ayaa leh, waxay dadkaas asal ahaan ka soo jeedaan Geeska Afrika ayaa la odhan karayaa. 